Predkladacia správa

	V zmysle ustanovenia § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Prezídium Fondu národného majetku Slovenskej republiky návrh “Rozpočtu nákladov na činnosť Fondu národného majetku Slovenskej republiky na rok 2002” na prerokovanie vláde Slovenskej republiky.

	Prezídium Fondu národného majetku Slovenskej republiky schválilo Rozpočet nákladov na činnosť Fondu národného majetku Slovenskej republiky na rok 2002 na svojom zasadnutí dňa 27. 9. 2001, uznesením č. 1/LXII/01 a na riadnom zasadnutí Dozornej rady FNM SR dňa 1. 10. 2001.

	Návrh nemá bezprostredný vplyv na zamestnanosť a na tvorbu pracovných miest.